stanford-oval/wikipedia huggingface dataset:
Jonas Salk
Elämä

Salk syntyi New Yorkissa köyhään perheeseen. Vanhemmat, Doran ja Daniel B. Salk, olivat venäjänjuutalaisia siirtolaisia. Salk suoritti lääkärintutkinnon New Yorkin yliopiston College of Medicinessä kesäkuussa 1939.
Opiskeluaikanaan Salk tapasi tulevan puolisonsa Donna Lindsayn, jonka kanssa hän meni naimisiin  9. kesäkuuta 1939. He saivat kolme lasta. He erosivat vuonna 1968. Vuonna 1970 Salk avioitui Pablo Picasson entisen rakastajattaren Françoise Gilotin kanssa.
Lääkäriksi valmistuttuaan Salk työskenteli ensin lääkärinä Mount Sinai School of Medicinessä New Yorkissa. Myöhemmin hän teki töitä Thomas Francisin viruslaboratoriolle Michiganin yliopistossa Ann Arborissa. Vuonna 1947 hän siirtyi Pittsburghiin, Pennsylvaniaan, missä hän johti Pittsburghin yliopiston virustutkimuslaboratoriota. 1950-luvulla Salk kehitti ja testasi ensimmäisen menestyksekkään poliorokotteen. Vuonna 1955 Salk aloitti rokotukset Pittsburgh's Arsenal Elementary Schoolissa Lawrencevillessa ja saavutti kansainvälistä kuuluisuutta polion voittajana.
Vuonna 1965 Salk jätti Pittsburghin yliopiston ja perusti Salk Institute for Biological Studiesin La Jollaan, Kaliforniaan, missä tutkimus kohdistui molekyylibiologiaan ja genetiikkaan. Henkilökuntaan kuului useita tunnettuja henkilöitä kuten Jacob Bronowski ja Francis Crick. Salk johti instituuttia vuoteen 1985, jolloin hän jäi eläkkeelle.
Vielä ollessaan collegessa Salk alkoi vuonna 1938 työskennellä tohtori Thomas Francisille influenssarokotteen kehittämiseksi. Francis nimitettiin 1941 epidemiologiaosaston johtajaksi Michiganin yliopiston vasta perustettuun julkisen terveydenhoidon tiedekuntaan, ja Salk, joka oli vuonna 1942 saanut tutkijastipendin, siirtyi hänen mukanaan. Yhdessä he tekivät tutkimusta influenssarokotteen kehittämiseksi Yhdysvaltojen armeijan toimeksiannosta. Salkista tuli epidemiologian apulaisprofessori, ja hän jatkoi työtään virologian parissa.
Poliorokotteesta

Vuonna 1947 Salkista tuli Pittsburghin yliopiston virustutkimuslaboratorion johtaja. Hän jatkoi aikaisemmin aloittamaansa influenssarokotteen kehittämistä, mutta kiinnitti päähuomion poliovirukseen.
Tuohon aikaan uskottiin, että immuniteetti voitiin saavuttaa ainoastaan potilaan aikaisemmin sairastaman elävän viruksen aiheuttaman vähintään lievän poliotartunnan jälkeen. Salk havaitsi, että vastoin yleistä uskomusta immuniteetti voitiin saavuttaa myös kontaktilla inaktiiviseen (tapettuun) virukseen. Salk tappoi polioviruksen formaldehydillä, mutta säilytti sen niin koskemattomana, että se laukaisi riittävän immuunivasteen. Salkin tutkimus kiinnitti National Foundation for Infantile Paralysisin (nykyään tunnettu nimellä March of Dimes Birth Defects Foundation) puheenjohtajan Basil O'Connorin huomion. Yhdistys päätti rahoittaa Salkin virusrokotetutkimusta.
Rokotetta testattiin ensimmäiseksi apinoilla HeLa-soluilla ja lopuksi D. T. Watson Home for Crippled Childrenin potilailla. Onnistuneiden testien jälkeen vuonna 1952 Salk testasi rokotettaan vapaaehtoisilla, kuten itsellään, laboratoriohenkilökunnallaan, puolisollaan ja omilla lapsillaan.
Vuonna 1954 Yhdysvalloissa alkoi kansallinen testaus kahdella miljoonalla 6–9-vuotiaalla lapsella, jotka tunnettiin nimellä polio pioneers. Testaus oli yksi ensimmäisistä standardiksi muodostuvista kaksoissokkotutkimuksista lumelääkkeellä ja testattavalla aineella. Tulokset julkistettiin 12. huhtikuuta 1955: rokote oli tehokas ja turvallinen. Potilaat kehittäisivät immuniteetin poliolle kehon aikaisemman reaktion tuloksena kuolleelle virukselle.
Albert Sabinin kehittämä suun kautta otettava heikennettyä elävää virusta sisältävä rokote syrjäytti kuitenkin myöhemmin Salkin rokotteen suosituimpana poliorokotteena lähes koko maailmassa osittain sen helpomman jakelutavan takia (Salkin rokote annettiin pistoksena). Sabinin rokote lisensoitiin vuonna 1961.
Myöhempi elämä

Salk perusti viimeisinä vuosinaan yhdessä Kevin Kimberlinin kanssa The Immune Response Corporationin AIDSin vastaisen rokotteen kehittämiseksi ja patentoi p24-rokotteen nimellä Remune.
Jonas Salk kuoli 23. kesäkuuta 1995 La Jollassa 80-vuotiaana sydänkohtaukseen.
Teokset (valikoima)

Salk, Jonas: Man unfolding.  New York:  Harper & Row, 1972.  ISBN 978-0060137397  (englanniksi)
Salk, Jonas: The survival of the wisest.  New York:  Harper & Row, 1973.  ISBN 978-0060137380  (englanniksi)
Salk, Jonas & Salk, Jonathan: World population and human values : a new reality.  New York:  Harper & Row, 1981.  ISBN 0-06-013778-9  (englanniksi)
Salk, Jonas: Anatomy of reality : merging of intuition and reason.  New York:  Columbia U.P, 1983.  ISBN 0-231-05328-2  (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Salk, Darrell: Jonas Salk – Maximizing His Historical and Educational Legacy The Jonas Salk Center. Viitattu 26.4.2020. (englanniksi)
Research Centers Salk.edu. Viitattu 26.4.2020. (englanniksi)
Salk Legacy – Jonas Salk: Ending Polio’s Reign Of Terror University of Pittsburgh. Arkistoitu 27.4.2020. Viitattu 26.4.2020. (englanniksi)
United States Patent 5,256,767 Salk, et al.: Retroviral antigens US Patent & Trademark Office, Patent Full Text and Image Database. 26.10.1993. Arkistoitu 7.5.2017. Viitattu 26.4.2020. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska 2  BnF data 2  Saksa  Italia  Israel  Yhdysvallat  Tšekki  Australia  Alankomaat  Puola 
Tieteilijät:  CiNii 
Taiteenala:  ULAN 
Henkilöt:  Deutsche Biographie 
Muut:  NARA  SNAC 2  IdRef
Oliwia Kiołbasa

| Oliwia Kiołbasa |
| --- | --- |
 Oliwia Kiołbasa lokakuussa 2021.
Henkilötiedot
Syntynyt: 26. huhtikuuta 2000 (ikä 24) Augustów, Puola
Kansalaisuus:   Puola
Shakinpelaaja
Titteli:  kansainvälinen mestari (2022)
Elo-luku:  2361 (helmikuu 2025) 
Korkein Elo:  2429 (huhtikuu 2023) 
Oliwia Kiołbasa (s. 26. huhtikuuta 2000 Augustów) on puolalainen shakinpelaaja. Hän saavutti vuonna 2022 kansainvälisen mestarin arvonimen. Helmikuussa 2025 Kiołbasan vahvuusluku on 2361, jolla hän on Puolan aktiivipelaajien listalla 93:s. Parhaimmillaan Kiołbasa on ollut huhtikuussa 2023 vahvuusluvulla 2429.
Kiołbasa voitti vuonna 2010 alle 10-vuotiaiden tyttöjen Euroopan-mestaruuden ja sijoittui vuonna 2014 toiseksi alle 14-vuotiaiden tyttöjen MM-kilpailuissa. Vuonna 2021 hän saavutti naisten Euroopan-mestaruuskilpailuissa pronssia.
Kiołbasan veli Damian pelaa myös shakkia ja on yltänyt parhaimmillaan vahvuuslukuun 1998.
Aiheesta muualla

Kuvia tai muita tiedostoja aiheesta Oliwia Kiołbasa Wikimedia Commonsissa
Oliwia Kiołbasa ChessGames.com-sivustolla (englanniksi)
Lentsu

| Lentsu |
| --- | --- |
 DVD-julkaisun kansi.
Tyyli:  komedia
Kestoaika:  yhteensä: 2 tuntia, 14 minuuttia   jakso: noin 45 minuuttia
Pääosissa:  Antti Litja   Esko Nikkari   Heikki Kinnunen   Kirsti Kemppainen
Alkuperämaa:   Suomi
Verkko:  MTV3
Esitetty:  19. marraskuuta – 3. joulukuuta 1990
Jaksoja:  3
Ikäraja:  
Tuotanto
Tuottaja(t):  MTV3
Ohjaaja(t):  Pauli Virtanen
Käsikirjoittaja(t):  Solja Kievari
Tuotantoyhtiö(t):  MTV Oy
Aiheesta muualla
IMDb
Elonet
Lentsu on vuonna 1990 MTV:llä lähetetty suomalainen televisiosarja, jonka Solja Kievari käsikirjoitti Veikko Huovisen saman nimisen romaanin pohjalta. 3-osaisen sarjan ohjasi MTV-teatterille Pauli Virtanen. Sarja kuvattiin suurimmaksi osaksi Vihdissä. Lentsu on julkaistu DVD:llä.
Rooleissa

| 0 | 1 | 2 |
| --- | --- | --- |
|  Antti Litja  | … |  Aleksi Rinteelä   |
|  Esko Nikkari  | … |  Toivo Kesseli   |
|  Heikki Kinnunen  | … |  kertoja / Veikko Huovinen   |
|  Kirsti Kemppainen  | … |  lääkäri   |
|  Kari Sorvali  | … |  Joona Hukkanen   |
|  Miitta Sorvali  | … |  Mielikki Hukkanen   |
|  Marjatta Rinne  | … |  Aleksi Rinteelän vaimo   |
|  Eeva Eloranta  | … |  rouva Kurkkumaa   |
|  Matti Pellonpää  | … |  Mikko Jaurujärvi   |
|  Martti Tschokkinen  | … |  Kake Kurkkumaa   |
|  Olavi Ahonen  | … |  Touko Savukoski   |
|  Martti Kainulainen  | … |  Ville Tapiola   |
|  Ville Pohjanheimo  | … |  Matti Hukkanen   |
|  Jari-Petri Kuisma  | … |  ylioppilas Pappinen   |
|  Aapo Vilhunen  | … |  Mertsi Myyryläinen   |
|  Katriina Rinne  | … |  Toivo Kesselin vaimo   |
|  Seppo Sillanpää  | … |  ammuskelija   |
|  Esko Pesonen  | … |  Aake Siljander   |
|  Timo Toikka  | … |  poliisi   |
|  Carl-Kristian Rundman  | … |  konstaapeli   |
|  Vesa Virtanen  | … |  konstaapeli   |
|  Harri Hyttinen  | … |  maisteri Jarno Puoshaka   |
|  Eeva Tynkkynen  | … |  Tulkki   |
|  Tauno Lehtihalmes  | … |  kirjastolautakunnan puheenjohtaja   |
|  Sarina Röhr  | … |  kirjastonhoitaja   |
|  Sakari Jurkka  | … |  ministeri Urkuhart   |
|  Martti Kaukanen  | … |  alisihteeri Otkalenko   |
|  Jukka Kärkkäinen  | … |  nuorisosihteeri   |
|  Paul Nettey  | … |  Idi Amin   |
|  Albert Nettey  | … |  Ugandalainen eversti   |
|  G.Y.A. Emery  | … |  Ranskan presidentti   |
|  Lena Labart  | … |  terveyskeskusvirkailija   |
|  Armi Pohjansaro  | … |  pankkineiti   |
Jaksoluettelo

| Jakso | Ensiesitys | Uusinta | 2>  uusinta |
| --- | --- | --- | --- |
| 1. | 19.11.1990 | 15.8.1994 | 25.10.1999 |
| 2. | 26.11.1990 | 22.8.1994 | 1.11.1999 |
| 3. | 3.12.1990 | 29.8.1994 | 8.11.1999 |
Aiheesta muualla

Lentsu Internet Movie Databasessa (englanniksi)
Lentsu Elonet.
Gambas

| Gambas |
| --- | --- |

Paradigma:  olio, imperatiivinen
Tyypitys:  vahva, dynaaminen
Yleinen suoritusmalli:  tulkattava
Muistinhallinta:  referenssilaskenta
Julkaistu:  1999
Kehittäjä:  Benoît Minisini
Vakaa versio:  3.19.0 (15. helmikuuta 2024)
Kehitysversio:  päivittyy lähes päivittäin
Vaikutteet:  Java, Visual Basic
Käyttöjärjestelmä:  Linux, FreeBSD, OS X porttaus vain Gambas 3 versiosta
Gambas on avoimen lähdekoodin BASIC-sukuinen olio-ohjelmointiominaisuuksilla laajennettu ohjelmointikieli. Gambas sisältää integroidun ohjeimointiympäristön, joka on ohjelmoitu Gambasilla itsellään. Gambas muistuttaa erittäin paljon Visual Basic -ohjelmointikieltä ja osa Visual Basicillä tehdyistä ohjelmista toimiikin lähdekoodia muuttamatta Gambasissa. Gambas ei ole kuitenkaan Visual Basic -klooni, ja kielten välisiä eroja onkin syntynyt parantaessa syntaksia
ja sisäistä logiikkaa. Nimi Gambas tulee sanoista "Gambas Almost Means BASIC".
Gambas on julkaistu avoimella GPLv2-lisenssillä (tai omavalinnaisesti myöhempi).
Ominaisuuksia

Gambasilla voi tehdä sovelluksia GTK+ ja Qt -ympäristöön.
Gambasissa on ohjelmointirajapinta MySQL- ja PostgreSQL-tietokantoihin.
Gambasissa on ohjelmointirajapinta verkko-ohjelmointiin.
Gambasilla voi tehdä CGI-sovelluksia.
Gambasissa on ohjelmointirajapinta ulkopuolisia kirjastoja varten, minkä avulla osa ohjelmoinnista voidaan halutessa tehdä esimerkiksi C-ohjelmointikielellä.
Toimii usealla eri alustalla, esimerkiksi Raspberry Pi:ssä.
IDE:n on integroitu profilointi-ominaisuus.
Hyödyntää valinnaisesti ajonaikaista kääntämistä (JIT).
Gambas 3.0:lla tehdyt suorituskykymittaukset osoittavat Gambasin olevan merkittävästi nopeampi kuin
esimerkiksi Perl ja Python.
Kehitys

Gambas on aktiivisen kehityksen alla. Suunnitelmissa on muun muassa laajentaa käyttöjärjestelmätukea muun muassa OS X:iin.
Hello World -esimerkki

Tässä esimerkissä teksti tulostuu terminaaliin:
Public Sub Main()
   Print "Hello World!" 
End
Tässä GUI versio, jossa teksti tulostuu omaan ikkunaan:
Public Sub Main()
 
   Message("Hello World!")
 
End
Aiheesta muualla

Wikimedia Commonsissa on kuvia tai muita tiedostoja aiheesta .
Gambas SourceForge.net:ssä
Gambas Magazine - Linux Software Development with Gambas (Arkistoitu – Internet Archive)
Gambas Facebookissa
Kehitysversion (v3) Gambas IDE avattu saman version Gambas IDEen
Yksi monista esimerkkiohjelmista käynnissä Gambas 3 IDEssä.
Al-Faw (kaupunki)

| Al-Faw |
| --- | --- |
 Al-Faw
 Koordinaatit: 29°58′33″N, 48°28′20″E 
Valtio:  Irak
Maakunta:  Basra
Infobox OKVirheellinen NIMI-arvo: 
Al-Faw (arab. الفاو‎, al-Fāw) on kaupunki Irakin kaakkoisosassa al-Faw’n niemimaalla Shatt al-Arabin varrella. Kaupunki on ollut tärkeä öljysatama, mutta se kärsi huomattavia vahinkoja Irakin–Iranin sodan aikana. Asukkaita kaupungissa on nykyisin noin 50 000.
Maantiede

Al-Faw siajitsee al-Faw’n niemimaalla Irakin kaakkoisosassa Persianlahden rannikolla Irakin ja Iranin välisen Shatt al-Arabin varrella. Matkaa joen yli Iranin puolelle kaupungista on vain noin 400 metriä. Niemimaalta toiseen suntaan sijaitsee Kuwait. Matkaa Basraan luoteessa on noin 100 km.
Historia

Al-Faw’sta kehkeytyi tärkeä kaupunki öljynviennin alettua. Se oli aikanaan huomattava satama ja energiaprojektien keskus. Kaupungissa oli suuret öljyvarastot. Se tunnettiin tiheistä palmuplantaaseistaan ja omalaatuisesta arkkitehtuurista.
Huomattava kolaus koettiin 1980-luvulla. Al-Faw’ssa käytiin kiivaita taisteluja Irakin–Iranin sodan aikana 1980–1988. Lähellä rajaa se oli yksi ensimmäisistä iranilaisten pommittamista kaupungeista Irakissa. Helmikuussa 1986 iranilaiset valtasivat kaupungin. Iranilaisille se oli strateginen kohde, jonka valtauksella he yrittivät sulkea Irakin pääsyn merelle. Irakilaiset kärsivät suuria tappioita yrittäessään vallata kaupunkia takaisin. Lopulta tässä onnistuttiin huhtikuussa 1988. Sodan päättyessä 20. elokuuta 1988 kaupunki oli tuhoutunut lähes tyystin. Sodan jäljet, kuten maamiinat ja räjähtämättömät ammukset ovat tuottaneet ongelmia vuosia sodan päättymisen jälkeen. Sodan jälkeen aloitettiin jälleenrakennus, jonka tuloksia kuvailtiin kuitenkin hitaaksi. Alue oli suljettua sotilasaluetta, jonne monet asukkaat pääsivät palaamaan vasta vuoden 2003 Irakin sodan jälkeen.
2020-luvulla kaupunkiin alettiin rakentaa suurta satamaa. Sataman oli tarkoitus aloittaa toimintansa vuoden 2025 puolivälissä ja rakennustöiden viimeisen vaiheen on tarkoitus valmistua vuonna 2050. Satama on osa suurempaa hanketta kehittää Irakin liikennettä.
Väestö

Al-Faw’ssa oli erään arvion mukaan vuonna 2018 noin 50 000 asukasta. Asukkaat ovat pääasiassa šiialaisia arabeja.
Valentin Paret-Peintre

| Valentin Paret-Peintre |
| --- | --- |
 Valentin Paret-Peintre Italian ympäriajossa 2023.
Henkilötiedot
Syntynyt: 14. tammikuuta 2001 (ikä 24)
Kansalaisuus:   Ranska
Pyöräilijä
Pituus:  176 cm
Paino:  52 kg
Joukkue:  Soudal-Quick Step
Laji:  maantiepyöräily
Rooli:  ajaja
Ajajatyyppi:  yleisajaja
Ura
Amatöörijoukkue(et)
2020–2021:  Chambéry CF/ AG2R Citroën U23 Team
Ammattilaisjoukkue(et)
2022–2024   2025–:  AG2R Citroën Team/ Decathlon AG2R La Mondiale Team Soudal-Quick Step
Suurimmat voitot
 Italian ympäriajo, etappi 
 Tiedot päivitetty: 3. tammikuuta 2025 
Valentin Paret-Peintre (s. 14. tammikuuta 2001 Annemasse, Rhône-Alpes, Ranska) on ranskalainen maantiepyöräilijä. Hän aloitti ammattilaisuransa AG2R Citroën Teamissa vuonna 2022 ja edusti sittemmin Decathlon AG2R La Mondiale Teamina tunnettua joukkuetta kauden 2024 loppuun. Vuodesta 2025 alkaen hän kilpailee Soudal-Quick Stepissä.
Paret-Peintre voitti Bocca della Selvaan päättyneen kymmenennen etapin vuoden 2024 Italian ympäriajossa 29 sekunnin erolla Romain Bardet'iin.
Myös Valentin Paret-Peintren vanhempi veli Aurélien Paret-Peintre on maantiepyöräilijä.
Saavutuksia

Lähteet: Pro Cycling Stats, Cycling Archives
Tapsan tahdit

Tapsan tahdit on Nokialla vuosittain heinäkuun lopussa pidettävä merkittävä kotimaisen kevyen musiikin tapahtuma. Se on saanut nimensä Tapio Rautavaarasta, joka on syntynyt Nokialla vuonna 1915. Ensimmäisen kerran tapahtuma järjestettiin vuonna 1987. Kävijöitä on ollut 2020-luvulla vuosittain noin 30 000. Tapahtumassa jaetaan Iskelmä-Finlandia-palkinto.
Aiheesta muualla

Virallinen verkkosivu
Chihuahua (koira)

| Chihuahua |
| --- | --- |

Avaintiedot
Alkuperämaa:   Meksiko
Määrä:  Suomessa rekisteröity n. 22 663 kpl; lyhytkarvaiset 10 961 kpl ja pitkäkarvaiset 11 702 kpl
Rodun syntyaika:  1800-luku
Alkuperäinen käyttö:  seurakoira
Nykyinen käyttö:  seurakoira
Elinikä:  14–16 vuotta
Muita nimityksiä:  chihuahueño, chihu
FCI-luokitus:  ryhmä 9 Seura- ja kääpiökoirat alaryhmä 6 Chihuahua #218
Ulkonäkö
Paino:  noin 1,5–3,0 kg
Säkäkorkeus:  15–23 cm
Väritys:  kaikki värit, merleä lukuun ottamatta, hyväksytään
Chihuahua (esp. chihuahueño) on pienikokoinen (kääpiökokoinen) seurakoirarotu. Se on FCI:n tunnustamista roduista pieninlähde?. Chihuahuasta on olemassa kaksi karvamuunnosta, lyhyt- (pelo corto) ja pitkäkarvainen (pelo largo). Koirat rekisteröidään erikseen karvamuunnoksen mukaan, ja ne kilpailevat näyttelyissä omina rotuinaan. Yhdessä rekisteröitynä rotu olisi vuonna 2020 ollut Suomessa yhdeksänneksi suosituin. Vuonna 2020 pitkäkarvaisia chihuahuoita rekisteröitiin  529 (25. suosituin rotu) ja lyhytkarvaisia 533 (24. suosituin). Chihuahua on ollut etenkin Amerikassa erittäin suosittu rotu, minkä vuoksi pentuja on kasvatettu paljon myös pentutehtaissa. Belgiassa chihuahua oli vuoden 2020 suosituin rotu. Suomessa chihuahuan rotujärjestönä toimii Chihuahua Ry.
Ulkonäkö

Chihuahua on yleisvaikutelmaltaan tiivisrakenteinen ja terhakka. Erittäin tärkeitä ominaispiirteitä ovat omenanmuotoinen kallo, kohtalaisen pitkä, hyvin korkea-asentoinen ja sirppinä tai puoliympyränä kaartuva häntä sekä koiran kokoon suhteessa suuret silmät ja korvat. Chihuahuan rungon pituus on hieman korkeutta pitempi, tämä korostuu usein etenkin nartuilla. Kuono taas on lyhyt ja hieman ylöspäin kääntynyt.
Lyhytkarvaisella muunnoksella karva on lyhyttä ja rungonmyötäistä, eikä sillä yleensä ole lainkaan aluskarvaa, jolloin peitinkarva on aavistuksen pidempää. Karva on kiiltävää ja pehmeää. Pitkäkarvaisen muunnoksen turkki on kaksinkertainen. Päällyskarva on hienoa ja silkkistä, sileää tai hieman laineikasta, aluskarva pehmeää ja melko niukkaa. Pitkä tai laskeutuva karva ei ole sallittu. Molemmilla muunnoksilla kaikki väritykset, värisävyt ja väriyhdistelmät marmoroitua (merleä) lukuun ottamatta ovat sallittuja. Säkäkorkeus on 15–23 cm ja paino 1,5–3 kg.
Lyhytkarvainen, kerma
Lyhytkarvainen, fawn
Lyhytkarvainen, punainen
Lyhytkarvainen, liver & tan
Lyhytkarvainen, black & tan
Lyhytkarvainen, valko-keltainen
Lyhytkarvainen, mustavalkoinen
Lyhytkarvainen, tricolor
Lyhytkarvainen, blue merle (ei sallittu)
Pitkäkarvainen, kerma
Pitkäkarvainen, punainen
Pitkäkarvainen, soopeli
Pitkäkarvainen, liver & tan
Pitkäkarvainen, black & tan
Pitkäkarvainen, valko-punainen
Pitkäkarvainen, mustavalkoinen
Pitkäkarvainen, tricolor
Luonne ja käyttäytyminen

Chihuahua on pienestä koostaan huolimatta todella itsevarma koira, joka on parhaimmillaan iloinen, eloisa, ihmisrakas, valpas, temperamenttinen, energinen ja äärimmäisen rohkea. Chihuahuan ei tule koskaan olla arka tai aggressiivinen, vaikka nämä piirteet ovatkin yleistyneet rodussa. Koostaan huolimatta chihuahua tarvitsee huolellisen kasvatuksen. Rodulla esiintyy myös paljon haukkuherkkyyttä.
Alkuperä

Chihuahua on hyvin vanha, alun perin meksikolainen rotu. Arkeologit ovat kaivauksissaan löytäneet chihuahuaa esittäviä kuvia ja veistoksia ajalta 500 ja 2000 eaa. Löydöt esittävät pieniä, matalajalkaisia ja tanakoita koiria, joilla on suuret, vinosti ulospäin suuntautuneet korvat ja litteä häntä. Asteekkien valtakaudella chihuahua oli hyvin arvostettu ja sillä oli tärkeä osa uskonnollisissa menoissa. Usein chihuahua haudattiin isäntänsä kanssa, koska uskottiin koiran vievän isäntänsä sielun läpi kuoleman valtakunnan.  Rotu löydettiin uudestaan 1850-luvulla meksikolaisesta Chihuahuan maakunnasta, jonka mukaan se on saanut nykyisen nimensä. Chihuahuan polveutumistietoja on alettu tallettaa vasta vuonna 1898, jolloin näitä koiria ensi kerran tuotiin Meksikosta Yhdysvaltoihin. Suomeen ensimmäiset chihuahuat tuotiin vuonna 1964 Ruotsista.
Chihuahuasta on jalostettu yorkshirenterrieri- ja papillonristeytysten avulla pitkäkarvainen muunnos.
Terveys

Chihuahuoille jalostettava pieni koko aiheuttaa terveysongelmia. Se altistaa synnytysongelmille, kuten ennenaikaisille synnytyksille ja emän pieneen kokoon nähden liian suurille pennuille. Vuoden 2010 suomalaiseen kyselyyn ilmoitetuista 21 penikoimisesta 29 % suoritettiin keisarileikkauksella. Synnytyksen helppouden määrittää pikkulantion koko, jota ei voi päältäpäin nähdä. Ainoastaan eläinlääkäri voi antaa luotettavaa tietoa sen koosta. Synnytysongelmat aiheuttavat vesipäisyyttä eli hydrokefaliaa.
Pienikokoisuus altistaa myös polvilumpion sijoiltaanmenolle (patella luksaatio), reisiluun pään kuoliolle (legg-perthes), sydämen läppävioille, hammassairauksille, aineenvaihduntaongelmille, kuten hengenvaaralliselle matalalle verensokerille, sekä loukkaantumisille. Luuston hentous tekee rodun haavoittuvaiseksi putoamisille. Chihuahua kuuluu polvien osalta PEVISA:an, eli jalostukseen käytettävien koirien silmät, polvet ja sydän tulee tarkastaa.
Rodulle jalostettava pyöreä kallo altistaa sekin vesipäisyydelle sekä muille hermostosairauksille kuten selkäytimen ontelotaudille (syringomyelia). Parhaillaan (vuonna 2015) Suomessa on meneillään tutkimus chihuahuoilla esiintyvästä Chiari-epämuodostumasta ja syringomyeliasta. Rotujärjestölle diagnosoituja syringomyelia-tapauksia on ilmoitettu yhdeksän. Chihuahualla esiintyy myös ei-pyöreää, "peuranmuotoista" kalloa, mutta se ei ole nykyisen rotumääritelmän mukaan sallittu ominaisuus.
Ahtaiden nenäonteloiden vuoksi chihuahuoille rotutyypillistä on myös ”hikka” eli vaaraton hengityshäiriölähde?, jossa koira vetää vahingossa liikaa ilmaa sieraimiinsa esimerkiksi innostuessaan. Häiriö poistuu itsestään, mutta koiraa voi myös avustaa peittämällä sen sieraimet hetkeksi ja antamalla sen hengittää hetken vain suun kautta.
Pienille koirille tyypilliset sydämen vajaatoimintahäiriöt ovat myös melko yleisiä vanhemmalla iällä. Chihuahualla on esiintynyt myös etenevää verkkokalvon surkastumaa ja harmaakaihia. Muita periytyviä sairauksia ovat muun muassa purentavirheet, hammaspuutokset ja epilepsia. Purentaviat tai hammaspuutokset eivät vaikuta koiran normaalielämään, jos se pystyy syömään normaalisti. Chihuahuojen silmät vuotavat usein, mutta tämä kirkas silmävuoto on kuitenkin vaaratonta. Se tosin voi värjätä vaaleiden koirien silmänaluset punertaviksi, mutta ongelma on poistettavissa esimerkiksi apteekista saatavalla boorivedellä pyyhkimällä. Perinnöllisten sairauksien todennäköisyys lisääntyy sisäsiitosta käytettäessä.
Aiheesta muualla

Wikimedia Commonsissa on kuvia tai muita tiedostoja aiheesta .
Chihuahua ry.
KoiraNet-jalostustietojärjestelmä – Chihuahua.
100 suosituinta koirarotua 2016[vanhentunut linkki]
Pitkäkarvainen chihuahua venäläisessä postimerkissä.
Chihuahua, jolla on peuranmuotoinen kallo
Chihuahuoilla on kokoonsa nähden isot korvat ja silmät.
Ojanperä

Ojanperä voi tarkoittaa seuraavia asioita:
Ojanperä, pieni asutusalue Rovaniemellä
Ojanperä, kylä Vuolijoella
Ojanperä on myös sukunimi, joka on muun muassa seuraavilla suomalaisilla henkilöillä:
Abraham Ojanperä (1856–1916), oopperalaulaja
Aleksi Ojanperä (s. 1996), jalkapalloilija
Antti Ojanperä (s. 1983), jalkapalloilija
Antti Ojanperä (s. 1980), ravivalmentaja
Hanne Ojanperä (s. 1991), jalkapalloilija
Heli Ojanperä (1921–1994), taidemaalari ja kirjailija, Toini Ojanperän tytär
Jaakko Ojanperä (s. 1952), pankinjohtaja, kauppaneuvos
Juha Ojanperä (s. 1981), jalkapalloilija
Markus Ojanperä (s. 1983), pesäpalloilija
Matti Ojanperä (1941–2025), yritysjohtaja ja osuustoimintavaikuttaja, kauppaneuvos
Olavi Ojanperä (1921–2016), meloja ja olympiamitalisti
Risto Ojanperä (s. 1965), pesäpalloilija
Terho Ojanperä (s. 1954), Ylivieskan kaupunginjohtaja
Tero Ojanperä (s. 1966), Nokia Oyj:n teknologiajohtaja
Toini Ojanperä (o.s. Tienari, 1899–1985), lastenkirjailija
Tuomo Ojanperä (s. 1963), raviohjastaja ja valmentaja
Vesa Ojanperä (s. 1974), pesäpalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ojanperä”, voi hakea sivunnimihaulla, laajalla sivunnimihaulla tai tekstihaulla.
Seututie 126

Ikkalaan tullessa tie kulkee hydrauliikkavalmistaja Nurmen tehdasalueen läpi.
Seututie 126 on Karkkilan keskustasta alkava Lohjan Ikkalaan vievä seututie. Se alkaa Valtatie 2:n ja Seututie 133:n liittymästä Karkkilan keskustan itäpuolella ja johtaa Karkkilan keskustan kautta Ikkalan kylään.